Document ID: /roh_data/filtered/fineweb-2-filterrobots_roh.jsonl.gz/31615

L’Energia Engiadina po s’allegrar dals prüms tschinch ons da success. Il schmertsch total per l’on 2017 s’amunta a 14,78 milliuns francs ed il cash flow importa 3,8 milliuns francs. A la radunanza dals proprietaris es la Swisscom gnüda critichada.
La Pro Ftan reactivescha cul sustegn dal cumün da Scuol il lai per nodar a Padnal. Ingon vegnan realisadas las lavuors da fabrica ed implantadas las plantas i’l lai. In venderdi ha gnü lö la prüma palada. Pront per nodar sarà il Lai Padnal d’instà 2019.
Ideas innovativas sun dumandadas per sviluppar las sportas turisticas e per tuornar sün üna via da success. Respunsabels pel svilup sun ils impressaris e l’economia. Il cussagl da turissem dal Grischun ha realisà il «Weissbuch» sco cumpass e muossavia.